stanford-oval/wikipedia huggingface dataset:
יום טוב
הערות שוליים

↑  סדרם כאן הוא לפי סדר לוח השנה, אולם על פי התורה הסדר הוא מפסח והלאה, משנה, מסכת ראש השנה, פרק א', משנה א'
↑  תלמוד בבלי, מסכת ביצה, דף ד', עמוד ב'
↑  רמ"א או"ח תרכד:ה.
↑  רמ"א או"ח תרכד:ה. ראו גם יום טוב שני של יום הכיפורים, מאורות הדף היומי, כ"ו אב תשס"ו.
↑  משנה תורה לרמב"ם, ספר זמנים, הלכות קידוש החודש, פרק ג', הלכה י"ב.
↑  "אך אשר יאכל לכל נפש הוא לבדו יעשה לכם", הוא – ולא מכשירין. שבת כד:
↑  שולחן ערוך, שו”ע תצח, טו; משנה ברורה ס"ק עז'
↑  משנה תורה לרמב"ם, ספר זמנים, הלכות עירובין, פרק ח', הלכה ד'.
↑  תלמוד בבלי, מסכת ביצה, דף י"ב, עמוד ב'.
↑  מגיד משנה הלכות יום טוב פרק א הלכה ד והלכות עירובין פרק ח הלכה ד.
↑  חידושי הרשב"א ביצה יב עמוד א דיבור המתחיל ומ"מ משמע, מובא גם במגיד משנה הלכות עירובין ח ד.
↑  שולחן ערוך, אורח חיים, סימן תקכ"ח, סעיף א', וראו גם משנה ברורה שם סעיף קטן א.
↑  שולחן ערוך, אורח חיים, סימן תקי"ח, סעיף א'.
↑  חידושי הריטב"א מסכת ביצה דף יב עמוד א דיבור המתחיל וכתב הריטב"א, מובא גם בביאור הלכה סימן תקי"ח דיבור המתחיל ואם הניח עירוב.
↑  משנה ברורה סימן תקיח סעיף קטן י.
↑  דינים והנהגות לחזון איש.
↑  תוספות מסכת ביצה לג עמוד א'
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
נר נשמה, נוהגים להדליקו לקראת יום טוב כדי להעביר ממנו אש במשך החג
ממנהגי שמחת יום טוב לתת לקטנים קליות ואגוזים. חריטה על עץ – מאוספי הספרייה הלאומית, ישראל
נוסח קידוש ליום טוב
יחסי הודו–זמביה

| יחסי הודו–זמביה |
| --- | --- |
הודו: זמביה


הודו: זמביה
שטח (בקילומטר רבוע)
3,287,263: 752,618
אוכלוסייה
1,454,183,987: 21,464,355
תמ"ג (במיליוני דולרים)
3,549,919: 28,163
תמ"ג לנפש (בדולרים)
2,441: 1,312
משטר
רפובליקה סוציאליסטית פדרלית: רפובליקה

יחסי הודו–זמביה הם היחסים הבילטרליים שבין הרפובליקה של הודו לבין רפובליקת זמביה.
היסטוריה

בין שתי המדינות שוררים יחסים לבביים. עוד בטרם הוקמו שתי המדינות, המאבק ההודי לעצמאות נתן השראה לקנת קאונדה, שעמד בראש המאבק של זמביה למען עצמאות. לאורך השנים תמכה הודו בפיתוח הכלכלי והטכנולוגי של זמביה, תוך שהאחרונה תומכת בהודו בפורומים בינלאומיים בנושאים דוגמת הסכסוך על חבל קשמיר, הטרור והניסויים הגרעיניים של הודו. כמו כן זמביה תמכה בדרישתה של הודו לחברות קבועה במועצת הביטחון של האו"ם.
יחסים כלכליים > מסחר

היקף המסחר בין שתי המדינות הסתכם ב-200 מיליון דולר בשנת 2010. הייצוא ההודי של זמביה להודו כולל תרופות, כימיקלים, אבני חן ועוד. הודו וזמביה שואפות להגדיל את היקף המסחר בין שתיהן למיליארד דולר, וזמביה מעודדת השקעות הודיות בענפי המסחר המרכזיים אצלה.
יחסים כלכליים > השקעות

מאז 2007, הסכום הכולל של ההשקעות ההודיות הזרות הסתכם ב-3 מיליארד דולר. סכום זה כולל השקעה של 2.6 מיליארד דולר מחברת Vedanta משאבים במכרות הנחושת בקונקולה.
יחסים כלכליים > שיתוף פעולה כלכלי

הודו מעניקה אשראי ממשלתי לזמביה על מנת להקל על פיתוח המסחר בין שתי המדינות. התמיכה ההודית בזמביה כוללת הלוואות מבנקים בהודו לזמביה ותרומת ציוד הובלה, ציוד חקלאי וציוד רפואי לזמביה.
במהלך ביקורו של סגן הנשיא ההודי מוחמד חמיד אנסארי בזמביה בשנת 2010 העבירה הודו אשראי של 125 מיליון דולר לזמביה על מנת לסייע לה להגדיל את כוח הייצור שלה.
שיתוף פעולה טכנולוגי

הודו הרחיבה את שיתוף הפעולה הטכנולוגי שלה עם זמביה להכשרת אנשי הביטחון ואזרחיה, באמצעות תוכנית לשיתוף פעולה טכני וכלכלי בין שתי המדינות. כמו כן אנשי צבא הודים מגיעים לזמביה על מנת לאמן את צבא המדינה. כמה מהמפקדים העליונים של צבא זמביה הוכשרו בהודו, ומאז שנת 1994 קיים צוות צבאי הודי לאימון הצבא של זמביה.
ראו גם

יחסי הודו-ליטא
יחסי זמביה-מלאווי
יחסי הודו-ניז'ר
יחסי הודו–טובאלו

| יחסי הודו–טובאלו |
| --- | --- |
הודו: טובאלו


הודו: טובאלו
שטח (בקילומטר רבוע)
3,287,263: 26
אוכלוסייה
1,454,183,987: 9,607
תמ"ג (במיליוני דולרים)
3,549,919: 62.3
תמ"ג לנפש (בדולרים)
2,441: 6,483
משטר
רפובליקה סוציאליסטית פדרלית: מונרכיה חוקתית

ראש ממשלת הודו נרנדרה מודי (מימין) נפגש עם ראש ממשלת טובאלו אנלה סופואגה בעת ביקורו בהודו, 2018
יחסי הודו–טובאלו הם היחסים הבינלאומיים הקיימים בין הודו לטובאלו.
היסטוריה

טובאלו היא חברה בפורום איי הפסיפיק, שהודו היא שותפה רשמית לדיאלוג. הקשרים הדיפלומטיים בין שתי המדינות קיבלו דחיפה כאשר הנציבות העליונה של הודו בסובה שבפיג'י שנסגרה במאי 1990, נפתחה מחדש במרץ 1999. היחסים הבילטרליים התהדקו לאחר ייזום הפורום לשיתוף פעולה בין הודו לאיי השקט (FIPIC) על ידי ממשלת נרנדרה מודי ב-2014. משלחת טובאלו בראשות המושל הכללי סר יאקובה איטללי השתתפה בפסגת ה-FIPIC הראשונה שהתארחה בסובה, פיג'י ב-19 בנובמבר 2014 על ידי ראש הממשלה מודי.
טובאלו הייתה אחת מ-34 מדינות שנתנו שותפות להחלטת G-4 על הרפורמה של האו"ם ב-2005. טובאלו תמכה במועמדותו של הדיפלומט ההודי קמאלש שארמה בבחירות למזכיר הכללי של חבר העמים שנערכו בקמפלה, אוגנדה בנובמבר 2007.
יושב ראש הפרלמנט סר קאמוטה לאטאסי ביקר בניו דלהי כדי להשתתף בוועידה ה-20 של דוברי חבר העמים הבריטי בניו דלהי ב-4–8 בינואר 2010. שרת החוץ טאוקלינה פיניקסו ביקרה בהודו וחנכה את קונסוליית הכבוד של טובאלו בניו דלהי ב-27 באוגוסט 2013. שרת החינוך, הנוער והספורט, פאוואה מאאני, הובילה משלחת טובאלואית להשתתף במפגש השני ברמה הגבוהה (HLM) בנושא שיתוף פעולה דרום-דרום למען זכויות הילד באסיה ובאוקיינוס השקט שהתקיימה בניו דלהי באוקטובר 2013.
ראש הממשלה אנלה סוזן סופואגה הייתה אורחת כבוד באירוע ITEC Day 2013 שאורגן על ידי הנציבות העליונה של הודו בסובה ב-29 בנובמבר 2013. סופואגה הוביל משלחת טובאלואית להשתתף בפסגת הודו-פורום השני למדינות האוקיינוס השקט (FIPIC) שהתקיימה בג'איפור ב-21 באוגוסט 2015. המושל הכללי סר איטללי יאקובה ביקר בהודו באוקטובר 2015 כדי להשתתף בוועידה הבינלאומית ה-16 של שופטי ראשי העולם שהתקיימה בלאקנאו. כמה פקידים אחרים בטובאלו ביקרו גם הם במדינה. לא נערכו ביקורים רמי דרג מהודו בטובאלו.
הודו וטובאלו היו בין 19 המדינות הראשונות שהצטרפו לברית השמש הבינלאומית, שהוצעה על ידי ראש הממשלה נרנדרה מודי, ב-15 בנובמבר 2016.
יחסי סחר

הסחר הדו-צדדי בין הודו לטובאלו הסתכם ב-700,000 דולר ב-2015–2016, ירידה מ-1.45 מיליון דולר בתקציב הקודם. הודו ייצאה סחורה בשווי 600,000 דולר לטובאלו וייבאה 100,000 דולר בשנים 2015–2016. יצוא של ספינות, סירות ומבנים צפים מטובאלו להודו הקפיץ את היבוא ההודי מטובאלו ל-1.42 מיליון דולר. הסחורות העיקריות שמייצאת הודו לטובאלו הן טבק, סוכר וממתקים.
בפסגת ה-FIPIC השנייה, ראש הממשלה מודי הודיע כי ייפתח משרד סחר של FIPIC בשטחי ה-FICCI בניו דלהי. משרד הסחר, שנקרא FIPIC Business Accelerator, נפתח רשמית ב-7 בספטמבר 2015. הקונפדרציה של התעשייה ההודית (CII) הקימה גם מחלקה ייעודית במטה שלה בניו דלהי המתמקדת בהגברת הסחר עם מדינות האוקיינוס השקט.
יחסי תרבות

קיימת קהילה הודית קטנה בטובאלו, המורכבת בעיקר מהודו-פיג'ים.
סיוע חוץ

הודו הודיעה כי תעניק מענק סיוע בסך 100,000 דולר בשנה לכל אחת מ-14 מדינות איי האוקיינוס השקט, כולל טובאלו, בפגישת השותפים של Post Forum Dialogue בשנת 2006. הסכום הוגדל ל-125,000 דולר לשנה משנת 2009. טובאלו ניצלה את המענקים למספר פעילויות כמו רכישת מחשבים, תרופות וציוד רפואי עבור בית החולים הנסיכה מרגרט (בית החולים הממשלתי היחיד בעיר הבירה פונאפוטי). הודו תרמה 100,000 דולר לבניית מתקנים לאחסון, אספקה וניהול של מים לאחר הבצורת הקשה בטובאלו בפברואר 2012.
בפסגת ה-FIPIC הראשונה ב-19 בנובמבר 2014, ראש הממשלה מודי הכריז על צעדים רבים שהודו תנקוט כדי לשפר את היחסים עם מדינות האוקיינוס השקט, כולל איי מרשל, כגון הקלת מדיניות הוויזות, הגדלת מענק הסיוע למדינות האוקיינוס השקט. ל-200,000 דולר כל שנה, ומספר צעדים להגברת הסחר הבילטרלי וסיוע בפיתוח מדינות האי השקט. ניתנו כספים לרכישת אמבולנס חדש לבית החולים הנסיכה מרגרט בספטמבר 2014, ולרכישת ציוד רפואי עבורם באוקטובר 2014. הודו גם סיפקה כספים לרכישת ציוד דנטלי בבית החולים, ולרכישת ציוד משרדי עבור הכנסייה הקהילתית לופיאגאי.
אזרחי טובאלו זכאים למלגות במסגרת התוכנית ההודית לשיתוף פעולה טכני וכלכלי והמועצה ההודית ליחסי תרבות. דיפלומטים של טובאלו השתתפו בקורס הכשרה מיוחד לדיפלומטים ממדינות איי האוקיינוס השקט שאורגן על ידי מכון שירות החוץ ונערך בנאדי, פיג'י.
נציגויות דיפלומטיות

הודו מיוצגת בטובאלו באמצעות הנציבות העליונה שלה בסובה, פיג'י.
טובאלו מחזיקה בהודו בקונסוליית כבוד בניו דלהי.
טייסת הבקרה האווירית המוטסת ה-965

| --- | --- |
 צופים תמיד
 פרטים
 מדינה:  ארצות הברית
 שיוך:  פיקוד הבקרה האווירית הקרבית ACC
 סוג:  טייסת
 בסיס האם:  בסיס חיל האוויר טינקר
 אירועים ותאריכים
 מלחמות:  בזירת סין-בורמה-הודו במלחמת המפרץ במלחמה בטרור
 נתוני היחידה
 ציוד עיקרי:  בואינג E-3 Sentry‏ (AWACS)
 פיקוד
 יחידת אם:  כנף בקרה אווירית 552
 
טייסת הבקרה האווירית המוטסת ה-965 היא יחידה בכנף הבקרה האווירית ה-552 בבסיס חיל האוויר של צבא ארצות הברית, טינקר, אוקלהומה. היא מפעילה מטוסי בואינג E-3 סנטרי למשימות שליטה ובקרה.
שתי היחידות הראשונות עליהן נוסדה הטייסת היו פעילות כבר במלחמת העולם השנייה. טייסת הפצצה 595 שימשה כיחידה מבצעית ויחידת הדרכה עד לארגון מחדש של יחידות אימונים של חיל האוויר, וטייסת הסיוע 165 השתתפה במבצעים מיוחדים בהודו ובבורמה מספטמבר 1944 ועד תום המלחמה.
ב-1955 היחידה אורגנה כטייסת 963 להתראה מוקדמת ובקרה, והיא ביצעה סיורי הגנה אווירית מול חופי האוקיינוס השקט של ארצות הברית עד לסגירתה בשנת 1971. היא נפתחה שוב בבסיס טינקר, אוקלהומה ב-1978, כטייסת 965.
משימה

לספק לחיל האוויר מערכת מוטסת וצוותים מיומנים למעקב, התראה ובקרה ברמה האסטרטגית, הטקטי ובמבצעי הכוחות המיוחדים.
היסטוריה > מלחמת העולם השנייה > אימוני הפצצה

טייסת הפצצה 595 הופעלה לראשונה בבסיס חיל האוויר של הצבא מאונטיין הום, איידהו ב-16 בפברואר 1943 כאחת מארבע הטייסות הראשונות של קבוצת המפציצים 396. לאחר התארגנות ראשונית והצטיידות במטוסי המבצר המעופף Boeing B-17, הועברה הטייסת לבסיס מוזס לייק בוושינגטון. שם פעלה בהדרכת טיסה מבצעית (OTU) לטייסי B-17.
בנובמבר 1943, עברה לדרו פילד, פלורידה, שם נשארה במשך כל שירותה הפעיל. עם זאת, חיל האוויר של הצבא מצא כי יחידות צבאיות רגילות, בעלות מבנה ארגוני קשיח לא התאמו לדרישות האימונים. לפיכך, אומצה שיטה לפיה כל בסיס יאורגן מיחידות נפרדות ממוספרת. ב־59 במאי 1944 הופסקה פעילותו של דרו פילד. כוח האדם והציוד הפך לחלק מבסיס יחידות חיל האוויר של הצבא AAF 326
היסטוריה > מלחמת העולם השנייה > מבצעים מיוחדים בבורמה

טייסת הסיוע 165 הופעלה באסאנסול, הודו כחלק מקבוצת הקומנדו האווירית ב-1 בספטמבר 1944. היא טסה למשימות פינוי והספקה ושירותי תובלה קלה לכוחות היבשה בבורמה מ-6 באוקטובר 1944 ועד 23 באפריל 1945. היא חזרה לאסאנסול באותו חודש ונשארה שם עד אוקטובר. היא הושבתה כשחזרה לארצות הברית.
היסטוריה > סיורי הגנה אווירית

טייסת הבקרה האווירית וההתראה המוקדמת המוטסת ה-965 הופעלה באוגוסט 1955 מבסיס חיל האוויר מק'קלאן, קליפורניה. היא ביצעה טיסות מעקב ארוכות טווח, החל מסוף שנות החמישים של המאה העשרים וצוותי האוויר ביצעו סבבים בדרום-מזרח אסיה, מ-4 באפריל 1965, עד השבתתה ביוני 1971.
היסטוריה > התראה ובקרה מוטסת

הטייסת נפתחה מחדש בבסיס האוויר של הצבא טינקר, אוקלהומה בשנת 1978 והחלה להטיס את הבואינג E-3 סנטרי . הטייסת פסקה להיות מבצעית בשנה שלאחר מכן, אם כי היא נותרה ברשימה הטייסות הפעילות. היא חידשה את פעילותה בשנת 1984. בשנה שלאחר מכן אוחדה הטייסת עם היחידות הוותיקות טייסות 595 ו-165. היא טסה למשימות סיוע קרביות מעל פנמה, מ־20 בדצמבר 1989 - ב־24 בינואר 1990 ובדרום-מזרח אסיה, מ־17 בינואר - 6 במרץ 1991.
היסטוריה > מבצעים

מלחמת העולם השנייה
מלחמת וייטנאם
מבצע רק סיבה
מבצע סערה במדבר
מבצע חופש עיראקי
מבצע חופש מתמיד
דורות

הוכרזה כטייסת הפצצה 595 (כבדה) ב-29 בינואר 1943
הוכרזה כטייסת הסיוע 165 (קומנדו) ב-9 באוגוסט 1944
הוכרזה כטייסת הבקרה ההתראה המוקדמת המוטסת ה-965, ב-28 באפריל 1955
יעוד מחודש - טייסת התראה ובקרה מוטסת ה-965 ב-28 בפברואר 1978
דורות > הצבות

קבוצת מפציצים 396, 16 בפברואר 1943 - 1 במאי 1944
קבוצת הקומנדו האווירי ה-1, 3 בספטמבר 1944 - 3 בנובמבר 1945
כנף ההתראה המוקדמת והבקרה האווירית המוטסת ה-552, 8 באוגוסט 1955 - 30 ביוני 1971
כנף ההתראה המוקדמת והבקרה האווירית המוטסת ה-552 (מאוחר יותר "חטיבת התראה והבקרה המוטסת 552, כנף התראה והבקרה המוטסת 552, וכנף בקרה אווירית 552), 1 ביולי 1978
קבוצת מבצעית ה-552, 29 במאי 1992 - היום
דורות > בסיסים

מאונטן הום, איידהו, 16 בפברואר 1943
לייק מוזס, וושינגטון, 10 באפריל 1943
דרו פילד, פלורידה, 5 בנובמבר 1943 - 1 במאי 1944
אסנסול, הודו, 3 בספטמבר 1944
טמו, בורמה, 14 באוקטובר 1944
יזגיו, בורמה, 6 בנובמבר 1944
אסנסול, הודו, 27 בנובמבר 1944
קאולין, בורמה, 28 בדצמבר 1944
יה-יו, בורמה, 10 בינואר 1945
אסנסול, הודו, 21 בפברואר 1945
שוובו, בורמה, 22 בינואר 1945
Sinthe, בורמה, 14 במרץ 1945
אסנסול, הודו, 25 באפריל - 6 באוקטובר 1945
מחנה קילמר, ניו ג'רזי, 1-3 בנובמבר 1945
מק'קלאן, קליפורניה, 8 באוגוסט 1955 - 30 ביוני 1971
טינקר, אוקלהומה, 1 יולי 1978 - נוכחי)
דורות > מטוסים

בואינג B-17 מבצר מעופף (1943–1944)
נורסמאן C-64 Norseman (1944-1945)
סטינסון L-5 סנטינל (1944–1945)
לוקהיד RC-121 קונסטלישן (1955–1963)
לוקהיד EC-121 כוכב ההתראה (1963–1971)
בואינג E-3 סנטרי (איווקס) (1978-1979, 1984 - היום
הערות שוליים

↑  552 OG Fact Sheet (אורכב 22.07.2011 בארכיון Wayback Machine)
↑  Maurer, Combat Units, p. 283
↑  Goss, p. 75
↑  See Mueller, p. 351 (simultaneous inactivation of 396th Bombardment Group units and organization of 326th Base Unit).
מבצר מעופף
UC-64 נורסמן
L-5 סנטינל
EC-121 כוכב התראה
יורק אש

יורק אש
יורק אש
יורק אש או נושף אש הוא בדרן המופיע לרוב בקרקס או במופעי רחוב. במסגרת המופע הבדרן נושף מפיו נוזל דליק לעבר מקור אש, ובכך יוצר להבה גדולה יותר.
ישנה סברה לפיה מופע זה מקורו במנהגי הסגפנות ההינדים מהודו, בדומה לבליעת אש והליכה על גחלים.
יריקת אש היא פעילות בעלת סיכונים גבוהים לשרפה ולפגיעה מהאש. נוכחות עוזר עם מטף, שמיכה או מגבת לחה, לכיבוי האש במקרה של דליקה, היא אחת הדרכים להגברת השמירה על הבטיחות בפעילות זו.
הערות שוליים

↑  הוראות הבטיחות של איגוד אמני האש של צפון אמריקה
ערך זה הוא קצרמרבנושא תרבות. אתם מוזמנים לתרום לוויקיפדיה ו.
יוסף אבני

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  25 בדצמבר 1924 כ"ח בכסלו ה'תרפ"ה ירושלים, פלשתינה (א"י)
 פטירה:  3 בפברואר 2021 (בגיל 96) כ"א בשבט ה'תשפ"א
 מקום קבורה:  הר המנוחות 
 מדינה:  ישראל 
 כינוי:  אבני (שם מחתרתי), אבו ג'ילדה
 השתייכות:   אצ"ל  צבא הגנה לישראל
 תקופת הפעילות:  1942–?
 דרגה:  מפקד דרג ביניים
 תפקידים בשירות
 לוחם בחיל הקרב  אחראי על מחסן הנשק של האצ"ל בירושלים  מפקד יחידת החבלנים של האצ"ל בירושלים
 פעולות ומבצעים
 הפשיטה על מגרש הרוסים  פיצוץ מלון המלך דוד  הפשיטה על מחנה שנלר  כיבוש הכפר דיר יאסין  מבצע קדם
 עיטורים
 עיטור מגן העיר ירושלים
 
יוסף אבני (דנוך) (כ"ח בכסלו ה'תרפ"ה, 25 בדצמבר 1924 – כ"א בשבט ה'תשפ"א, 3 בפברואר 2021), אשר היה ידוע גם בכינויים: "אבני", ו"אבו ג'ילדה", היה מפקד יחידת החבלנים של האצ"ל בירושלים, פיקד וביצע רבים ממבצעי האצ"ל ברחבי הארץ.
ביוגרפיה

יוסף נולד בשכונת מחניים בירושלים בשם "יוסף דנוך", ליהודים עולי תימן. כינויו המחתרתי היה "אבני", שלאחר הקמת מדינת ישראל היה לשם משפחתו. בגיל צעיר יצא לעבוד במסגרייה של קרוביו, משפחת שְׁחִבּ (שבח), כדי לעזור בפרנסת הבית. בשנת ה'תרצ"ח (1938), בגיל 13, הצטרף לתנועת בית"ר.
נקבר בהר המנוחות.
פעילותו באצ"ל

בשנת 1942 בגיל 17, הצטרף יוסף לשורות האצ"ל. בשנת 1944 לאחר הכרזת המרד, צורף לחיל הקרב, ותפקידו היה אחראי על מחסני הנשק של האצ"ל בירושלים. בנוסף על תפקידו כאחראי מחסני הנשק, פיקד יוסף על מבצעים רבים של האצ"ל ברחבי הארץ, ולמעשה ביצע במו ידיו כ-90% מהפעולות בירושלים, מלבד פעולות רבות בכל רחבי הארץ.
השלטון הבריטי ביצע ניסיון חטיפה ליוסף, אך הניסיון נכשל עקב טעות בזיהוי הכתובת.
קיבל את "עיטור מגן העיר ירושלים". לשאלה מדוע לא הלך לתפקיד פיקודי, ענה יוסף: ”לא אהבתי להתבלט [...] מבחינתי הגעתי לדרגת סמל החופף לדרגת סרן, וזה סיפק אותי”.
פעילותו באצ"ל > מבצעים בהם פיקד או ביצע > הפשיטה על מגרש הרוסים

ב-27 בנובמבר 1945 השתתף בפשיטה ובפיצוץ מפקדת הבולשת הבריטית ששכנה במגרש הרוסים, שהתבצעה על ידי האצ"ל ולח"י. אחרי פעולה זו ברח יוסף דרך רחוב יפו, כאשר כדורים שורקים סביבו, למסגרייה שם עבד, ובערב הלך לביתו. הפעולה הביאה לקריסת בניין הבולשת, להרג שבעה שוטרים בריטים ולפציעת רבים מהם.
פעילותו באצ"ל > מבצעים בהם פיקד או ביצע > פיצוץ מלון המלך דוד

ב-22 ביולי 1946 פיקד על חוליית החבלה בפיצוץ מלון המלך דוד. במבצע זה השתתפו גם חבריו יצחק צדוק מירושלים וניסים עמרם מתל אביב שהיה חבלן מיומן. יוסף אבני היה מפקד חוליית החבלנים. לאחר ההתכנסות בתלמוד תורה "בית אהרון" בשעה 7:00 בבוקר, יצאה החוליה בת ששת החיילים של יוסף ראשונה לכיוון מלון המלך דוד. חברי החוליה היו מחופשים לערבים, ותפקידם היה לפרוק את חומרי הנפץ ולהטמינם במלון. לאחר המבצע, הסתתרו יוסף וישראל לוי ("גדעון"), מפקד מבצע הפיצוץ, בבית חולים לחולי נפש בגבעת שאול. לאחר שישראל לא הסתדר במקום, עברו יוסף וישראל בחצות הלילה למקום מסתור בתל אביב.
פעילותו באצ"ל > מבצעים בהם פיקד או ביצע > הפשיטה על מחנה שנלר

ב-12 במרץ 1947 פיקד בפשיטה ובפיצוץ מחנה הצבא הבריטי ששכן בבית היתומים שנלר. גם במבצע זה יוסף היה מפקד חוליית החבלנים והמבצע. לאחר עיכוב הצבא הבריטי על ידי הצבת חביות חומר נפץ בכביש, חדרו חמישה חיילים בפיקודו של יוסף, כשעל גבו של כל אחד מהם תיק עם 30 ק"ג חומר נפץ. חברי החוליה פרצו את החומה, אך גילו שיש עוד גדר תיל. יוסף זחל דרך גדר התיל לתוך המחנה, הניח את חומר הנפץ, הפעיל את מנגנון ההשהיה, וזחל בחזרה החוצה. בזמן שזחל החוצה אירע הפיצוץ, ויוסף הועף לעבר החומה, אך לאחר מספר שניות התאושש וברח יחד עם חבריו לאזור שלא היה בעוצר, שם התפזרו לבתיהם. בהתקפה זו נהרג חייל בריטי, ונפצעו 8.
פעילותו באצ"ל > מבצעים בהם פיקד או ביצע > כיבוש הכפר דיר יאסין

ב-9 באפריל 1948 השתתף בכיבוש הכפר דיר יאסין על ידי האצ"ל ולח"י, ונפצע בעת כיבוש בית מוכתר הכפר.
פעילותו באצ"ל > מבצעים בהם פיקד או ביצע > מבצע קדם

ב-17 ביולי 1948 פיקד יוסף על כח הפריצה במבצע קדם לכיבוש העיר העתיקה בירושלים. תוכנית המבצע הייתה חדירה של שלוש זרועות לתוך העיר העתיקה: כוח של צה"ל שיפרוץ דרך הר ציון, כוח של האצ"ל שיפרוץ דרך השער החדש, וכוח של לח"י שיפרוץ מהחומה בין השער החדש לשער יפו. על כוח הפריצה של האצ"ל פיקד יוסף. כוח צה"ל וכוח לח"י נכשלו בפריצה. הכוח של יוסף הצליח לתפוס אחיזה בשער החדש, אך קיבל פקודת נסיגה עקב כישלון הכוחות האחרים.
פעילותו באצ"ל > מעצרו

אחרי הפשיטה על מחנה שנלר בו פיקד על חוליית החבלה וביצע את הפיצוץ, הלך לאכול, אך נתפס מול בניין הבולשת עם תעודת זהות מזויפת ברמה לא גבוהה, שהביאה למעצרו. בריאיון עמו אמר: ”כל הזמן טענתי שאני מסגר ושמי הוא יוסף שמעי, אך זה לא עזר”. במעצרו ישב במחנה המעצר בלטרון ובעתלית, ושוחרר ב-28 במרץ 1948.
לקריאה נוספת

ד"ר אמנון מעבי, עלומים בקדמת הבימה: עולי/יוצאי תימן במאבק הביטחוני (1908–1948), פתח תקווה, ה'תשע"ה (2016)
הערות שוליים

↑  מודעת הפטירה של יוסף אבני, בדף הפייסבוק הרשמי של האצ"ל
↑  יוסף אבני באתר GRAVEZ
1 2 3 4 5  יוסף אבני, באתר האצ"ל
1 2 3 4 5 6 7  ד"ר אמנון מעבי, עלומים בקדמת הבימה: עולי/יוצאי תימן במאבק הביטחוני (1948-1908), פתח תקווה, ה'תשע"ה (2016), עמ' 160–163
↑  תנועת המרי העברי, באתר האצ"ל
↑  פיצוץ מלון המלך דוד, באתר האצ"ל
↑  ישראל לוי ("גדעון"), באתר האצ"ל
↑  ההתקפה על מועדון הקצינים הבריטים בירושלים, באתר האצ"ל
↑  הגדוד הירושלמי, באתר האצ"ל
יורם כהן (רופא)

יורם כהן
יורם כהן (נולד ב-22 ביוני 1937) הוא רופא ישראלי, מומחה לאונקולוגיה, פרופסור אמריטוס בבית הספר לרפואה ע"ש גולדמן באוניברסיטת בן-גוריון בנגב ובמרכז רפואי אוניברסיטאי סורוקה בבאר שבע. הקים וניהל את השירות האונקולוגי בסורוקה במשך כ-17 שנים, שימש כיו"ר האיגוד לאונקולוגיה קלינית ורדיותרפיה במשך שתי קדנציות.
כהן זכה בשנת 1997 באות יקיר באר שבע, בשנת 2007 זכה ב"אות המופת לרופא" למפעל חיים מהאגודה למשפט ורפואה ובשנת 2014 זכה באות הוקרה מטעם תנועת אומ"ץ.
ביוגרפיה

יורם כהן נולד בתל אביב וגדל במשפחה מסורתית, אביו יליד העיירה חודרקוב באוקראינה. הוא למד בבית הספר היסודי ביל"ו ובתיכון צייטלין. למד רפואה בבית הספר לרפואה של בית החולים הדסה עין כרם והאוניברסיטה העברית בירושלים בשנים 1959–1964, סטאז' בהדסה וקיבל רישיון לעסוק ברפואה ב-1967. התמחה במחלקה לאונקולוגיה במרכז רפואי רמב"ם בחיפה בשנים 71–1968, בהנהלת פרופ' אליעזר רובינזון. השתלם בלונדון, היה עמית מחקר בשנים 1–1980 במרכז לבקרת איכות בקרינה בבית חולים רוד איילנד (אנ') בהנהלת פרופ' ארוין גליקסמן, והיה פרופסור אורח באוניברסיטת בראון בפרובידנס, ארצות הברית.
במרכז הרפואי רמב"ם היה סגן מנהל מחלקה ומנהל היחידה לטיפול כימותרפי במכון האונקולוגי בשנים 1980–1985. בהיותו במרכז הרפואי רמב"ם הקים את שרות הלימפומה לצפון. פיתח עם מתכנתת תוכנה לעיבוד אינטראקטיבי של נתונים באונקולוגיה "Medata", ששימשה להקמת בסיס הנתונים של מחלקות ויחידות לאונקולוגיה בבתי החולים שונים, ולהקמת בסיסי נתונים לצורך מחקרים קליניים. שימש יועץ למספר בתי חולים בצפון הארץ: רוטשילד בחיפה, זיו בצפת, העמק בעפולה, פוריה ואחר-כך למרכז רפואי ברזילי באשקלון.
במישור האקדמי עבר את המסלול ממרצה, מרצה בכיר ופרופסור חבר במסלול הקליני (מ–1981) בבית הספר לרפואה של הטכניון בחיפה. משנת 1985 פרופסור חבר באוניברסיטת בן-גוריון בנגב. בשנת 2002 התמנה לפרופסור מן המניין וב-2004 פרש כפרופסור אמריטוס. הופקד על הקתדרה ע"ש ג'ולס האריס לאונקולוגיה בשנים 1986–2004. במסגרת פעילותו האקדמית הנחה שבעים סטודנטים לרפואה בעבודת הגמר שלהם ברפואה, ודוקטורט.
בשנת 1985 עבר למרכז הרפואי האוניברסיטאי סורוקה בבאר שבע על מנת להקים ולנהל את שרות הסרטן בסורוקה, שהיה עד אז מינימלי. הוא הקים שם מכון קרינה שהיה מצויד במכשור קרינה חדיש, מרפאה, יחידת טיפול יום, מעבדת מחקר ומחלקת אשפוז. קלט 13 רופאים מעולי ברית המועצות. פרש בסוף שנת 2002 והיה בשבתון באוניברסיטת בן-גוריון עד יוני 2004. בעת פרישתו עבדו בשרות האונקולוגי 16 רופאים. במרפאות/טיפול יום וקרינה עבדו כארבעים איש. לאחר פרישתו שימש כיועץ בנושא פרוטוקולים והתוויות טיפול במערך האונקולוגי בהנהלת פרופ' אברהם קוטן, במרכז לבריאות האדם, רמב"ם חיפה.
במועצה המדעית של ההסתדרות הרפואית בישראל כיהן כיו"ר האיגוד לאונקולוגיה קלינית ורדיותרפיה בשנים 2000–2008, במסגרתו הפריד את המקצוע לשני תתי-מקצועות: אונקולוגיה קלינית וקרינתית ויזם את הכינוס השנתי הארצי של המקצוע ISCORT. היה יו"ר ועדת בחינות באונקולוגיה (6 שנים) יו"ר ועדה מייעצת באונקולוגיה. היה חבר מערכת כתב העת "הרפואה".
באגודה למלחמה בסרטן כיהן כיו"ר ועדת מחשוב ומעקב במשך 10 שנים. היה חבר הוועדה לגילוי מוקדם וחבר בוועדה למסרטנים.
במשרד הבריאות היה יו"ר הוועדה להשתלות מח עצם. כמו כן שימש יועץ למשרד הבריאות משך מספר שנים בנושא רדיותרפיה. חבר של ועדות שונות כמו ועדה לניסויים קליניים, המועצה הלאומית לאונקולוגיה ועוד.
רוב מחקריו הם מחקרים קליניים ועוסקים בהישרדות חולי סרטן. חיבר והיה שותף לחיבורם של כמאתיים מאמרים ומספר קרוב של תמציות בכנסים בינלאומיים.
כתב את הספר "סרטן השד : הסיכוי הוא בגילוי" בהוצאת פרולוג, 1996.
יורם כהן היה נשוי לחנה לבית בורנשטין, אחות (כללית בסורוקה) במקצועה, במשך 41 שנה עד למותה בשנת 2006. יש לו שלושה ילדים: פרופ' ארנון כהן, מומחה לרפואת עור ולניהול רפואי, סיגל כהן שיין – יועצת חינוכית, וסיון כהן - אמנית פלסטית. הוא מתגורר בתל אביב.
ממחקריו

ממחקריו של כהן (ראו cohen y, מאמרים בנושאים: אונקולוגיה ורדיותרפיה) באתר PubMed
אותות כבוד

1996 – אות "יקיר באר שבע".
2007 – "אות המופת לרופא" מטעם האגודה לרפואה ולמשפט בישראל.
2015 - אות מופת בתחום רפואה ומדע מטעם תנועת אומ"ץ.
לקריאה נוספת

פרופ' יורם כהן, אונקולוג, קיצור תולדות המכון האונקולוגי בסורוקה מרכז רפואי אוניברסיטאי ושירות הטיפול בסרטן בדרום הארץ, המרכז הרפואי האוניברסיטאי סורוקה, 2018, 96 עמודים.
אורה קווסטלר, "פרופ' יורם כהן", משען, החיים בביתנו, גיליון מס' 32, טבת תשע"ט – ינואר 2019, עמ' 7–8.
הערות שוליים

↑  עשרות אלפי הקרנות בשנה אתר הרפואה של ישראל TheMedical, אליעזר רובינזון, ארנה קרן, 1 בינואר 2008
↑  רפואה, מחקר, הוראה - שיתוף הפעולה ההדוק בין המכון האונקולוגי במרכז הרפואי "סורוקה" ואוניברסיטת בן-גוריון הסמוכה, מאפשר לרופאים ולמחקר לפרוח אתר הרפואה של ישראל TheMedical, שירה נהיר אייזן, 1 בספטמבר 2007
↑  מקור הנתונים: פרופסור יורם כהן, יו"ר האיגוד הישראלי לאונקולוגיה קלינית ורדיותרפיה, הכנסת מרכז המחקר והמידע: רדיותרפיה
↑  "סרטן השד: הסיכוי הוא בגילוי" פרופ' יורם כהן, עריכה: מירה ברק הספרייה הלאומית
↑  פרופ' ארנון כהן מתראיין בנושא פסוריאזיס youtube.com/watch
| --- | --- |
בקרת זהויות :  NLI: 987012466655405171
יורמה פאנולה

| --- | --- |

 לידה:  10 באוגוסט 1930 (בן 94) קאוהג'וקי, פינלנד 
 שם לידה:  Jorma Juhani Panula 
 מוקד פעילות:  פינלנד 
 תקופת הפעילות:  מ-1963 
 מקום לימודים:  אקדמיית סיבליוס 
 סוגה:  אופרה 
 שפה מועדפת:  פינית 
 בן או בת זוג:  Helena Haavisto (1952–ערך בלתי־ידוע) 
 צאצאים:  Terhi Panula, Anu Panula 
 פרסים והוקרה:  מדליית פרו פינלנדיה (6 בדצמבר 1982)  פרס רולף שוק לאמנויות המוזיקה (1997)  פרס המדינה למוזיקה 
 פרופיל ב-IMDb
 
יורמה פאנולה (Jorma Panula; נולד ב-10 באוגוסט 1930) הוא מנצח, מלחין ומורה לניצוח פיני.